Det nordjyske stortalent i speedway Mikkel B. Andersen er klar til at debutere i U/21 VM-serien i england i den kommende weekend. Det er den første af tre tre VM finaler, der skal køres i Kings Lynn lørdag, og den 19-årige nordjyde har høje forventninger til sin egen præstation. - Jeg skal slutte i top-5, udtaler Mikkel B. Andersen i en pressemeddelelse. Men det kan blive svært, for stortalentet er oppe mod hårde modstandere. Blandt favoritterne nævnes franske Dimitri Berge og de to polske kørere Maksyn Drabik og Bartosz Smektala. - Men flasker alt sig, og undgår jeg uheld, er top-3 også realistisk, mener nordjyden, der har noget at have selvtilliden i, idet han tidligere har kørt fra alle de kørere, der nævnes i favoritfeltet.

Referat:
Nordjysk stortalent vil i top fem når han på lørdag debuterer i U/21-VM serien i England.